ไฟแนนซ์ทูเดย์
การเช็กบิลโครงการจำนำข้าวทุกเมล็ดของรัฐบาลชุดก่อนได้เริ่มขึ้นแล้ว โดย พล.อ.ประยุทธ์ จันทร์โอชา นายกรัฐมนตรี ใช้อำนาจของการเป็นหัวหน้าคณะรักษาความสงบแห่งชาติ (คสช.) ออกประกาศคุ้มครองการบริหารจัดการข้าวคงเหลือในการดูแลรักษาของรัฐ และการดำเนินการต่อผู้ต้องรับผิด ตามที่มีการดําเนินการตามโครงการรับจํานําข้าวเปลือกของรัฐบาลในอดีต ตั้งแต่ปีการผลิต 2548/2549 จนถึงปีการผลิต 2556/2557&nbsp;&nbsp;
3 พ.ย. 2558

การเช็กบิลโครงการจำนำข้าวทุกเมล็ดของรัฐบาลชุดก่อนได้เริ่มขึ้นแล้ว โดย พล.อ.ประยุทธ์ จันทร์โอชา นายกรัฐมนตรี ใช้อำนาจของการเป็นหัวหน้าคณะรักษาความสงบแห่งชาติ (คสช.) ออกประกาศคุ้มครองการบริหารจัดการข้าวคงเหลือในการดูแลรักษาของรัฐ และการดำเนินการต่อผู้ต้องรับผิด ตามที่มีการดําเนินการตามโครงการรับจํานําข้าวเปลือกของรัฐบาลในอดีต ตั้งแต่ปีการผลิต 2548/2549 จนถึงปีการผลิต 2556/2557   
ประเด็นนี้จะสร้างความขัดแย้งในสังคม ทำให้เกิดการดราม่าได้อีกพักใหญ่ เพราะคนในรัฐบาลที่แล้วไม่แฮปปี้ แค่คิดปกป้องพวกพ้องตั้งแต่เริ่มต้น ก็โดนถามในเรื่องของความรอบคอบในการดำเนินการแล้ว
กิตติรัตน์ ณ ระนอง อดีต รมว.คลัง โพสต์เฟซบุ๊กในฐานะหัวหน้าทีมเศรษฐกิจของรัฐบาลยิ่งลักษณ์ ชินวัตร ยืนยันว่า นโยบายรับจำนำข้าวมีประโยชน์คุ้มค่ากับงบประมาณที่ต้องใช้
ช.ชดาขอยินดีด้วยกับ สุภาลักษณ์ ตั้งจิตต์ศีล รองผู้อำนวยการอาวุโส สานงานสื่อสารฯ ธนาคารธนชาต ได้เลื่อนชั้นขึ้นมาเป็น ผู้อำนวยการสายงานสื่อสารและบริหารแบรนด์ของแบงก์แล้ว
ธนาคารเกียรตินาคินใช้ความจิ๋วแต่แจ๋ว ออกนิตยสารออนไลน์ OPTIMISE นิตยสารของกลุ่มธุรกิจการเงินเกียรตินาคินภัทร ฉบับแรกภายใต้ธีม “Aim to Be the Best” หน้าปก ดร.เตา-บรรยง พงษ์พานิช ลูกค้าหรือคนทั่วไปสนใจอ่านได้ไม่หวงห้าม เริ่มจากเข้าเว็บไซต์ธนาคารเกียรตินาคินก่อนแล้วค่อยลิงค์ไปอ่าน
วันที่ 8-9 พ.ย.นี้ รัฐบาลและภาคเอกชนร่วมมือกันจัดงานวันต่อต้านคอร์รัปชั่นสากล ที่ศูนย์ราชการ แจ้งวัฒนะ โดยนายกฯ บิ๊กตู่จะไปเปิดงานเอง